laion/Wikipedia-Exotic huggingface dataset:
מדוזת כדור-תותח

מדוזת כדור־תותח (שם מדעי: Stomolophus meleagris) היא מין של מדוזה בסוג Stomolophus במשפחת Stomolophidae. שמה ניתן לה בשל צורתה הדומה לכדור תותח. המדוזה שצורה ככיפה, יכולה להגיע לקוטר של 25 ס"מ. באוקיינוס האטלנטי ובמפרץ מקסיקו הקצה שלה עשוי להיות בעל פיגמנט חום, ואילו באוקיינוס השקט עשוי להיות פיגמנט כחול. יש לה צביר של זרועות סביב פיה, המשרתים אותה הן לתנועה והן לתפיסת טרף. מדוזות אלו נפוצות בעיקר בחוף המזרחי של אמריקה הצפונית (מניו אינגלנד) ועד לברזיל, אך מצויות גם באוקיינוס השקט (מים סין הדרומי ועד ים יפן, וקליפורניה ועד אקוודור). בחופים הדרום מזרחיים של ארצות הברית הם נפוצים בעיקר בחודשי הקיץ והסתיו, ובחודשים אלו הן יכולות להוות 16% מהמסה הביולוגית בחופים הרדודים. מדוזות כדור־תותח ניזונות בעיקר מזואופלנקטון. להם יחסי סימביוזה עם סרטני Libinia emarginata, הניזונים גם כן מזאופלנקטון. בדומה לצורבים אחרים מדוזות אלו מקיימות רבייה א-מינית ורבייה מינית. ברבייה מינית, הם מפרישים זרע מהפה, אשר נקלט ומופרה במדוזה אחרת. העובר מתחיל להתפתח בכיס מיוחד המצוי בזרוע סביב הפה. לאחר 3–5 שעות הפגית נופלת פנימה ושם היא מתפתחת לפוליפ המסוגל לאכול טרף קטן. לאחר מספר ימים הפוליפ ניתק לאפירה (ephyrae), מדוזה זעירה שבהמשך מתפתחת למדוזה בוגרת. היא מסוגלת להפריש ריר רעיל מתאים צורבים. הרעל פוגע בדגים באזור הקרוב, ומרחיק את רוב הטורפים, מלבד סוגים מסוימים של סרטנים. אף על פי שמדוזות כדור־תותח לרוב אינן צורבות בני אדם, הרעל שלהן יכול במקרים חמורים לגרום לפגיעות לבביות בבעלי חיים ובאדם. אחד הטורפים העיקריים של מדוזות אלו הוא צב ים גלדי. בנוסף ניצודות מדוזות אלו על ידי בני אדם למאכל. מדיה וקבצים בנושא מדוזת כדור-תותח בוויקישיתוף מדוזת כדור-תותח, באתר ITIS (באנגלית) מדוזת כדור-תותח, באתר NCBI (באנגלית) מדוזת כדור-תותח, באתר Animal Diversity Web (באנגלית) מדוזת כדור-תותח, באתר GBIF (באנגלית) שמות של מדוזות ומסרקניות שאושרו במליאת האקדמיה ללשון העברית ביוני 2020 SHALLOW WATER TRAWL SURVEY, SEMAP-SA. "Results of the Trawling Efforts in the Coastal Habitat of the South Atlantic Bight" (PDF). Seamap-Sa: 72. אורכב מ-המקור (PDF) ב-2008-12-15. נבדק ב-2008-11-03. Hsieh, Y.-H. Peggy; Leong, Fui-Ming; Rudloe, Jack (2001). "Jellyfish as food". Hydrobiologia. 451: 11–17. doi:10.1023/A:1011875720415.
ניאו ET5

ניאו ET5 (במנדרינית תקנית: 蔚来 EP5) היא מכונית חשמלית במרכב סדאן, בעלת חמישה מקומות ישיבה, שמיוצרת על ידי ניאו משנת 2022. היא נחשפה ב-18 בדצמבר 2021. היא מתחרה ישירה לטסלה מודל 3, אקספנג P7 וב.מ.וו i4. העיצוב החיצוני מושפע רבות מהניאו ET7 אך גג ה-ET5 משופע יותר ומעניק מראה קופה ספורטיבי לדגם, הגג עשוי מזכוכית שחורה נגד שמש. הפוגוש האחורי והקדמי מעוצבים בעיצוב אגרסיבי המעניק לדגם מראה של מכונית ספורט בסיסית. פנים המכונית גם מושפע רבות מה-ET7 אך כוללת כמה שינויים. שני מסכים, אחד ללוח המחוונים הדיגיטלי בקוטר 10.2 אינץ' בטכנולוגיית HDR, המסך הוא מגע, המסך השני גם הוא מגע מיועד להצגת המולטימדיה, המסך המרכזי בקוטר 12.8 אינץ'. נכון ל-2022 את הדגם תשווק ניאו עם מערכת הנעה חשמלית אחת, לפי ניאו יצטרפו בהמשך יחידות הנעה נוספות. יחידת ההנעה הנוכחית כוללת שני מנועים חשמליים המספקים יחד 485 כ"ס ומומנט מרבי של 71.3 קג"מ ולפי ניאו, שני מנועים אלו מאפשרים לדגם להשיג נתון תאוצה מ-0 ל-100 קמ"ש בתוך 4.3 שניות. ניאו תשווק את יחידת ההנעה עם אפשרות לשלושה סוללות ליתיום-יון: 1. סוללה בקיבולת של 75 קוט"ש שתאפשר טווח של 550 ק"מ בתקן CLTC הסיני. 2. סוללה בקיבולת 100 קוט"ש שתאפשר טווח של מעל ל-700 ק"מ ו-3. סוללה בקיבולת של 150 קוט"ש שתאפשר טווח נסיעה של מעל ל-1000 ק"מ בתקן הסיני (הפחות אמין). ניאו תשווק את הדגם עם מערכת נהיגה אוטונומית המקבילה למערכת של טסלה. מדיה וקבצים בנושא ניאו ET5 בוויקישיתוף אתר האינטרנט הרשמי של ניאו ET5 (באנגלית) Nio's new ET5 EV rivals the Model 3 with a claimed 620-mile range, Engadget (באנגלית אמריקאית) Nio ET5 EV Debuts, Goes Head-To-Head With Tesla Model 3, Motor1.com (באנגלית) Scooter Doll, NIO Day 2021: ET5 unveiled with 1,000 km range plus global market expansions into 2025, Electrek, ‏2021-12-18 (באנגלית אמריקאית) cartube, NIO ET5: החשמלית החדש של ניאו שתתחרה בטסלה מודל 3 - cartube, באתר www.cartube.co.il
אורי אלחנני

אורי אלחנני (נולד ב-1934) הוא אלוף-משנה (במילואים) בצה"ל שפיקד על סיירת אגוז ועל חטיבה. אלחנני נולד וגדל בקיבוץ שפיים. באוגוסט 1953 התגייס לצה"ל לחטיבת גולני. עבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה ושימש כמפקד מחלקה במבצע קדש. לאחר מכן השתחרר מצה"ל, אולם שב לשירות קבע בשנת 1959 ושימש כמדריך בבית הספר לקצינים. בשנת 1961 מונה לומפקד פלוגה בחטיבת גולני. בשנים 1964–1966 שימש כמדריך בבית הספר לקצינים וכמדריך בקורס מפקדי פלוגות. בשנת 1967 למד במכללה לפיקוד ומטה, מונה לסגן מפקד גדוד בגולני ולחם במלחמת ששת הימים. באוגוסט 1968 מונה למפקד גדוד הסיור של פיקוד הצפון, סיירת אגוז, והוביל אותה למבצעים רבים בגבולות ירדן, סוריה ולבנון. באוגוסט 1970 סיים את תפקידו ויצא מטעם צה"ל לשליחות באתיופיה ולאחר מכן מונה לסגן מפקד חטיבה. במלחמת יום הכיפורים לחם בחזית הצפון במלחמת יום הכיפורים ולאחר מכן, בשנת 1974, מונה לסגן מפקד מרחב שלמה. בשנת 1976 מונה למדריך במכללה לפיקוד ומטה ובשנת 1978 מונה למפקד חטיבה בפיקוד הצפון. בשנת 1980 השתחרר מצה"ל. אלחנני הוא בעל תואר ראשון בהיסטוריה וסוציולוגיה מאוניברסיטת תל אביב. יעקב ארז, "האנציקלופדיה לצבא וביטחון – 'צה"ל בחילו'", הוצאת רביבים (מהדורת מעריב), 1983, כרך 14 -"סיירות ומיעוטים". יעקב ארז, האנציקלופדיה לצבא וביטחון – 'צה"ל בחילו', הוצאת רביבים (מהדורת מעריב), 1983, כרך 14 -"סיירות ומיעוטים", עמוד 58.
ניאו ET7

ניאו ET7 (במנדרינית תקנית: 蔚來 EP7) היא מכונית חשמלית במרכב סדאן, בעלת חמישה מקומות ישיבה, שמיוצרת על ידי ניאו משנת 2022. היא נחשפה ב-9 בינואר 2021. היא מתחרה ישירה לטסלה מודל S. עיצוב הגג משופע יותר ומעניק לדגם מראה קופה ספורטיבי, הגג עשוי מזכוכית שחורה נגד שמש. פנים המכונית כולל שני מסכים, אחד ללוח המחוונים הדיגיטלי בקוטר 10.2 אינץ' בטכנולוגיית HDR, המסך הוא מגע, המסך השני גם הוא מגע מיועד להצגת המולטימדיה, המסך המרכזי בקוטר 12.8 אינץ'. נכון ל-2022 את הדגם תשווק ניאו עם מערכת הנעה חשמלית אחת, לפי ניאו יצטרפו בהמשך יחידות הנעה נוספות. יחידת ההנעה הנוכחית כוללת שני מנועים חשמליים המספקים יחד 650 כ"ס ומומנט מרבי של 86.6 קג"מ ולפי ניאו, שני מנועים אלו מאפשרים לדגם להשיג נתון תאוצה מ-0 ל-100 קמ"ש בתוך 3.9 שניות. ניאו תשווק את יחידת ההנעה עם אפשרות לשלושה סוללות ליתיום-יון: 1. סוללה בקיבולת של 75 קוט"ש שתאפשר טווח של 550 ק"מ בתקן CLTC הסיני. 2. סוללה בקיבולת 100 קוט"ש שתאפשר טווח של מעל ל-700 ק"מ ו-3. סוללה בקיבלות של 150 קוט"ש שתאפשר טווח נסיעה של מעל ל-1000 ק"מ בתקן הסיני (הפחות אמין). ניאו תשווק את הדגם עם מערכת נהיגה אוטונומית המקבילה למערכת של טסלה. מבט קדמי מבט אחורי מבט לצד מדיה וקבצים בנושא ניאו ET7 בוויקישיתוף אתר האינטרנט הרשמי של ניאו ET7 (באנגלית) NIO Unveils Its First Electric Sedan, The ET7, Carscoops, ‏2021-01-09 (באנגלית אמריקאית) NIO Reveals Stunning ET7 Flagship Sedan, InsideEVs (באנגלית) cartube, ניאו ET7 החשמלית נחשפת - הטסלה מודל S של סין - cartube, באתר www.cartube.co.il
Lasting Lover

"Lasting Lover" הוא סינגל של הדי ג'יי הבריטי, סיגלה, והזמר-יוצר הבריטי, ג'יימס ארתור, שיצא, על ידי מיניסטרי אוף סאונד, B1 רקורדינגס ואריסטה רקורדס, ב-4 בספטמבר 2020. בשיר נמצאת דגימה מהשיר "Time to Pretend" של להקת האינדי פופ האמריקאית, MGMT. נכון לדצמבר 2021, השיר הושמע למעלה מ-193 מיליון פעמים בספוטיפיי. הווידאו קליפ של השירף בבימויה של רבקה בירד, הועלה לערוץ היוטיוב של סיגלה, ב-25 בספטמבר 2020. נכון לדצמבר 2021, הווידאו קליפ נצפה למעלה מ-17 מיליון פעמים. מידע על הסינגל "Lasting Lover" באתר מיוזיק בריינז מילות השיר "Lasting Lover" באתר Genius סרטון השיר "Lasting Lover" באתר יוטיוב "Lasting Lover - Single by Sigala & James Arthur". Apple Music. ארכיון מ-2021-05-11. נבדק ב-11 בספטמבר 2020. {{cite web}}: (עזרה) Lasting Lover, 2020-09-04, ארכיון מ-2021-01-17, נבדק ב-2021-12-23 Sigala, James Arthur - Lasting Lover (Official Video), ארכיון מ-2021-10-11, נבדק ב-2021-12-23 "Credits / Lasting Lover / Sigala – TIDAL". Tidal. ארכיון מ-2021-12-23. נבדק ב-11 בספטמבר 2020. {{cite web}}: (עזרה) "Singles To Radio". The Music Network. 4 בספטמבר 2020. ארכיון מ-2020-09-04. נבדק ב-24 בספטמבר 2020. {{cite web}}: (עזרה) "SIGALA "Lasting Lover" | (Radio Date: 18/09/2020)". radiodate.it. 18 בספטמבר 2020. ארכיון מ-2021-05-17. נבדק ב-24 בספטמבר 2020. {{cite web}}: (עזרה) "BBC - Radio 2 New Music Playlist". BBC Radio 2. 19 בספטמבר 2020. אורכב מ-המקור ב-24 בספטמבר 2020. נבדק ב-24 בספטמבר 2020. {{cite web}}: (עזרה) "BBC - Radio 1 Playlist". BBC Radio 1. 2 באוקטובר 2020. אורכב מ-המקור ב-5 באוקטובר 2020. נבדק ב-6 באוקטובר 2020. {{cite web}}: (עזרה)
אקספנג G9

אקספנג G9 (בסינית מפושטת: 小鹏汽车 G9, פיניין: Xiǎopéng qìchē G9) היא מכונית חשמלית במרכב קרוסאובר, בעלת חמישה מקומות ישיבה, שמיוצרת על ידי אקספנג משנת 2022. היא נחשפה ב-18 בנובמבר 2021. מבט קדמי מבט אחורי מבט לצד מדיה וקבצים בנושא אקספנג G9 בוויקישיתוף אתר האינטרנט הרשמי של אקספנג G9 (בסינית) אתר האינטרנט הרשמי של אקספנג G9 (באנגלית) XPeng Unveils Sleek New G9 SUV Designed For Global Markets, InsideEVs (באנגלית)
אכאורדוס גולדי

אכאורדוס גולדי (שם מדעי: Achoerodus gouldii) הוא מין של דג ימי ממשפחת השפתוניים החי לחופי דרומה של אוסטרליה בחופים ממוזגים בעומק 1 עד 65 מטרים בין איי אברולהוס (Abrolhos Islands) וחופי אוסטרליה המערבית עד למלבורן שבויקטוריה. דג זה הוא מהגדולים שבשפתוניים, והוא מצוי בסכנת הכחדה בטבע. את השם המדעי לדג העניק חוקר הטבע הסקוטי ג'ון ריצ'רדסון (אנ') ב-1843 לכבודו של האורניתולוג ג'ון גולד. לאכאורדוס גולדי גוף חביתי עם סנפירים קצרים ורחבים, ראש גדול בעל לסתות רחבות ושיניים חזקות דמויות יתד, סנפיר גבי נמוך המופנה אחורה וזנב מרובע קצר. צבעו כחול כהה עד אפרפר עם עיניים ירוקות בהירות ושפתיים בשרניות דמויות מקור. שפתון זה מגיע לאורך של 175 סנטימטרים ולמשקל של מעל 40 קילוגרם, מה שהופך אותו לאחד מגדולי השפתוניים. הזכרים גדולים ותוקפניים יותר מהנקבות אך הן יכולות לשנות את מינן, לרוב בגיל 17. המין יכול לחיות בטבע 70 שנה. זהו מין הפועל לאורך כרי אצות וקרקעית סלעית וצד דגים קטנים וחסרי חוליות שהוא מוצא. המין נמצא בסכנה בטבע עקב דיג יתר ורבייה איטית יחסית. מדיה וקבצים בנושא אכאורדוס גולדי בוויקישיתוף אכאורדוס גולדי, באתר ITIS (באנגלית) אכאורדוס גולדי, באתר NCBI (באנגלית) אכאורדוס גולדי, באתר Animal Diversity Web (באנגלית) אכאורדוס גולדי, באתר FishBase (באנגלית) אכאורדוס גולדי, באתר GBIF (באנגלית) אכאורדוס גולדי באתר הרשימה האדומה של IUCN
שפן עצים בניני

שפן עצים בֶּנִינִי (שם מדעי: Dendrohyrax interfluvialis) הוא מין של שפן שוכן עצים ממערב אפריקה (למשל בבנין, שזה מקור שם המין) הקרוב למין שפן עצים מערבי והופרד ממנו ב-2021 עקב בדיקות מבנה הגולגולת הקצרה יותר שלו, פרוותו הבהירה יותר ונביחותיו האופייניות אותן הוא משמיע בלילה. שפן זה נראה מעט בטבע וידוע שהוא חי באזורי יערות טרופיים בין הנהרות ניז'ר לוולטה, מה שהעניק למין את שמו המדעי (מילולית: interfluvialis - בין שני נהרות). מין זה מגיע לאורך של 50 עד 55 סנטימטרים והוא בעל פרווה ארוכה וגסה עם גוונים בהירים כשאחורי הגב לבנים. הוא בעל "מסיכה" כשל רקון בצבע בהיר ובעל אוזניים מעוגלות קטנות. השפן עוטה טפרים על כפות דמויות-פרסה והוא מטפס עצים מומחה. הוא ניזון מעלי עצים ופעיל במשך הלילה. השפנים מתקשרים באמצעות צווחות קולניות ויבבות, השונות מאלה של שפני עצים אחרים. לא ברור מה מצב שימור, אך ייתכן שהוא ניצוד בידי מספר שבטים ואוכלוסייתו עלולה להיפגע מבירוא יערות. מדיה וקבצים בנושא שפן עצים בניני בוויקישיתוף שפן עצים בניני, באתר NCBI (באנגלית) שפן עצים בניני, באתר GBIF (באנגלית)
סמסונג גלקסי A31

סמסונג גלקסי A31 (באנגלית: Samsung Galaxy A31) הוא טלפון חכם מבוסס אנדרואיד, המיוצר על ידי סמסונג אלקטרוניקה. המכשיר מיוצר כחלק מסדרת A של סמסונג גלקסי. על ייצורו הוכרז ב-24 במרץ 2020, וב-27 באפריל אותה שנה החל להיות משווק לציבור. הוא יורשו של סמסונג גלקסי A30. המכשיר מצויד במסך בגודל 6.4 אינץ'. המסך מסוג סופר AMOLED עם יחס גובה-רוחב של 20:9. לטלפון זה ישנו מעבד בעל ליבה אוקטאנית ומעבד גרפי מסוג מאלי G52 MC2. הזיכרון הוא בנפח הוא 4, 6, 8 או 12 ג'יגה בייט. המכשיר מופעל על ידי סוללה בקיבולת 5000 מיליאמפר-שעה עם תמיכה בטעינה מהירה בת 15 וואט. המכשיר מצויד במערך בעל ארבעה מצלמות, הכולל: מצלמה ראשית ברזולוציית 48 מגה-פיקסל; מצלמת זווית רחבה ברזולוציית 8 מגה פיקסל; מצלמת מאקרו ברזולוציה 5 מגה פיקסל וחיישן עומק ברזולוציה בת 5 מגה פיקסל. כמו כן, למכשיר ישנה מצלמה קדמית ברזולוציית 20 מגה פיקסל. המכשיר הושק עם מערכת ההפעלה אנדרואיד 10 בממשק המותאם של סמסונג - One UI, המכשיר עודכן לאנדרואיד 11 במאי 2021. באוגוסט 2021 השיקה סמסונג את "עדכון אבטחה 3.1.1" של One UI. מדיה וקבצים בנושא סמסונג גלקסי A31 בוויקישיתוף אתר האינטרנט הרשמי של סמסונג גלקסי A31 Introducing the Galaxy A31: Made for the Era of Live, the A31 Brings Selfies to Life in A Big Way, news.samsung.com (באנגלית) Samsung Galaxy A31 goes official with 48MP quad camera, 5,000mAh battery, GSMArena.com (באנגלית) Samsung Galaxy A31 - Full phone specifications, www.gsmarena.com
לווייתן מקור רמארי

לווייתן מקור רמארי (שם מדעי: Mesoplodon eueu) הוא מין של לווייתן שיניים ממשפחת לווייתני המקור אשר הוגדר בשנת 2021 והוא מצוי במימי האוקיינוס הדרומי ובקרבת היבשות הדרומיות. משמעות שמו המדעי: "דג גדול" בשפת Khwedam, מנמיביה ודרום אפריקה. הלווייתן קיבל את השם לכבוד החוקר המאורי רמארי סטיוארט (Ramari Stewart). לווייתן זה נחשב במקור ללווייתן מקור ישר-מקור, אך לאחר שניתוחים גנטיים (של הגנום המיטוכונדרי) ללווייתנים מהאוקיינוס ההודי הכילו מאפיינים שונים התברר שמדובר במין אחר, שכנראה התפצל במהלך הפליסטוקן, וכיום נפוץ לאורך חצי הכדור הדרומי. מספר דגימות מהלווייתן הגיעו למוזיאונים כמו לטה פאפא טונגוורה, מנקבת לווייתן באורך 5.3 מטרים שנסחפה ליבשה בחוף המערבי ומתה. דגימות נוספות נמצאות באוקלנד ובקייפ טאון שבדרום אפריקה. מדיה וקבצים בנושא לווייתן מקור רמארי בוויקישיתוף לווייתן מקור רמארי, באתר NCBI (באנגלית) לווייתן מקור רמארי, באתר GBIF (באנגלית) לווייתן מקור רמארי באתר הרשימה האדומה של IUCN
נפגע

נפגע, כמונח בשימוש צבאי, הוא אדם בשירות צבאי, ללא קשר להיותו לוחם, שנהיה בלתי זמין לביצוע תפקידו עקב נסיבות מסוימות, לרבות מוות, פציעה, מחלה, לכידה או עריקה. כמונח בשימוש אזרחי, נפגע הוא אדם שנהרג, נפצע או נפגע מאירוע כלשהו. המונח משמש בדרך כלל לתיאור מקרי מוות ופציעות מרובים כתוצאה מתקריות אלימות או אסונות. על פי דו"ח הבריאות העולמי של ארגון הבריאות העולמי לשנת 2004, מקרי המוות מפציעות מכוונות (כולל מלחמה, אלימות והתאבדות) נאמדו בכ-2.8% מכלל מקרי המוות. באותו דו"ח, מקרי המוות מפציעות לא מכוונות נאמדו בכ-6.2% מכלל מקרי המוות. כמונח בשימוש צבאי, נפגע הוא אדם בשירות שנהרג בקרב, נהרג ממחלה, נכה מפציעות או מטראומה נפשית, נלכד, ערק או נעדר, ואינו סובל מפציעות שאינן מונעות ממנו להילחם. כל נפגע אינו זמין עוד לקרב או למערכה הנוכחים. השימוש הראשון של נפגע כמונח בשימוש צבאי היה ב-1513. נפגעים אזרחיים הם אזרחים שנהרגו או נפצעו על ידי אנשי צבא או לוחמים. נפגעים אזרחיים הם אזרחים שנהרגו או נפצעו על ידי שוטרים, חיילים, כוחות מורדים או טרוריסטים. על פי דיני המלחמה, הכוונה היא לאזרחים הנספים או סובלים מפציעות כתוצאה מפעולות בזמן מלחמה. המונח מיושם, בדרך כלל, על מצבים שבהם מבוצעת אלימות בחתירה למטרות פוליטיות. השימוש הראשון של נפגע כמונח בשימוש אזרחי היה ב-1844. לעיתים, המונח "נפגעים אזרחיים" משמש במצבים שאינם צבאיים, כמו שוד בנק. מגן אנושי מדיה וקבצים בנושא נפגע בוויקישיתוף World Health Organization (2004). "Annex Table 2: Deaths by cause, sex and mortality stratum in WHO regions, estimates for 2002" (PDF). The world health report 2004 - changing history. Oxford English Dictionary, 2nd ed gives a 1513 reference for military casualty, and an 1844 reference for civilian use Balcells, Laia; Stanton, Jessica A. (11 במאי 2021). "Violence Against Civilians During Armed Conflict: Moving Beyond the Macro- and Micro-Level Divide". Annual Review of Political Science. 24 (1): 45–69. doi:10.1146/annurev-polisci-041719-102229. {{cite journal}}: (עזרה)
It's Beginning to Look a Lot Like Christmas

"It's Beginning to Look a Lot Like Christmas" (בעברית: "זה מתחיל להיראות כמו חג המולד") הוא שיר חג המולד שנכתב ב-1951 על ידי מרדית' וילסון. השיר נקרא במקור "It's Beginning to Look Like Christmas". מרדית' וילסון שילב את השיר במחזמר שיצר, Here's Love, שהופיע לראשונה בתיאטראות ברודוויי ב-1963, והוא מושר בקונטרפונקט עם השיר "Pine Cones and Holly Berries". ג'וני מאטיס הקליט את השיר עבור אלבומו מ-1986‏, Christmas Eve with Johnny Mathis. גרסה זו צברה פופולריות לאחר הכללתה בפסקול של הסרט שכחו אותי בבית 2. בהדרגה, ההקלטה של מאטיס החלה לקבל השמעת רדיו רחבה, ומאוחר יותר זכתה להיות להיט חג המולד. פרי קומו ו-The Fontane Sisters (אנ') בשיתוף מיטשל איירס (אנ') ותזמורתו הוציאו גרסת כיסוי לשיר ב-18 בספטמבר 1951. השיר מופיע בפסקול של סרט ההנפשה האמריקאי, "רכבת לקוטב" (2004). הזמר הקנדי, מייקל בובלה, הוציא גרסת כיסוי לשיר ב-24 באוקטובר 2011, כחלק מאלבומו השביעי, Christmas. מאוחר יותר, יצא כסינגל השני של האלבום, יחד עם "Jingle Bells". 2002: אמריקה באלבומם, Holiday Harmony 2007: The Four Freshmen (אנ') באלבומם, Snowfall. 2008: הארי קוניק ג'וניור באלבומו, What a Night! A Christmas Album. 2009: קוני טלבוט (אנ') באלבומה, Connie Talbot's Holiday Magic. 2015: ג'אן ארדן (אנ') באלבומה, A Jann Arden Christmas. 2016: לורה פאוזיני באלבומה, Laura Xmas. 2017: נואה סיירוס כסינגל שיווקי ללא אלבום. 2018: פנטטוניקס באלבומם, Christmas Is Here!. 2020: מייגן טריינור באלבומה, A Very Trainor Christmas. 2020: קווינטינו (אנ') באלבומו, Home Alone (On the Night Before Christmas) EP. מידע על היצירה "It's Beginning to Look a Lot Like Christmas" באתר מיוזיק בריינז The Polar Express: Original Motion Picture Soundtrack (2004, CD) (באנגלית), ארכיון מ-2021-11-04, נבדק ב-2021-12-23
Non – Album Singles, Rarities & Oddities

The Complete Non - Album Singles, Rarities & Oddities הוא אלבום אוסף כפול של להקת הרוק הישראלית הצ'רצ'ילים, אשר יצא בשנת 2019 לכבוד יום התקליט הבינלאומי. האלבום מכיל סינגלים וקטעים נדירים שיצאו בשלהי שנות ה-60' ובשנות ה-70'. צידו הראשון של האלבום בגרסת התקליט מכיל סינגלים שיצאו בשנים 1968–1969, לפני שיצא אלבום הבכורה של הלהקה משנת 1969. השיר "Too Much In Love To Hear" נכתב על ידי גיטריסט הלהקה, רוב האקסלי ביחד עם פיט הולדר, כשהשניים היו חלק מלהקת הטורנדוז. השיר "Talk To Me" הוא קאבר לשיר של ליטל ווילי ג׳ון (אנ'). השירים "קונצ'רטו כפול" ו"קוראל לאוהבים צעירים" הם ביצועים של הצ'רצ'ילים והתזמורת הפילהרמונית ליצירות של באך. צידו השני של התקליט מורכב מסינגלים שיצאו בשנים 1969–1970 אחרי אלבום הלהקה הראשון ולפני השני. כאשר סולן הלהקה סטן סלומון הוחלף בדני שושן. השירים "Living Loving" ו"She's A Woman" הם קאברים לשירים של לד זפלין והביטלס, בהתאמה. השיר "Sunshine Man (The Dress Soundtrack)" הוא גרסה אלטרנטיבית לשיר של הלהקה ששימשה בפסקול הסרט "השמלה", של ג'אד נאמן. צידו השלישי של התקליט מורכב כולו מג'אמים שהלהקה ביצעה בהופעה חיה ברדיו, חוץ מהשיר "Achinoam (Hebrew)", שהוא ביצוע של הצ'רצ'ילים לשיר "אחינועם לא יודעת" של אריק איינשטיין. (שהוא למעשה תרגום עברי לשיר "When You're Gone" של הצ'רצ'ילים). השיר "Danielle Sanders Walks Through The Park" הוא גרסת רוק באנגלית לשיר "למה לי לקחת ללב" של אריק איינשטיין ושלום חנוך. השיר "Wake Me Shake Me" הוא קאבר לשיר של The Blues Project (אנ'). ג'אמים נוספים בצד זה כוללים גרסות רוק לשירים "יונתן הקטן", "והאר עיננו" ולשיר שלהם, "Sunshine Man". צידו הרביעי של התקליט מכיל סינגלים שיצאו בשנת 1972, לאחר יציאת אלבומה השלישי של הלהקה לאור. דף האלבום באתר סטריאו ומונו. Black Gold - The Third Ear record label | Catalog | (באנגלית אמריקאית) אילתור הרדיו במלואו, באתר יוטיוב
Yalla

"Yalla" (בעברית: "יאללה") הוא שיר שהוקלט על ידי הזמרת-יוצרת הרומנייה אינה. השיר יצא לאור ב-3 בנובמבר 2015, על ידי חברות התקליטים אמפייר רקורדס ורוטון מיוזיק, כסינגל השישי מתוך אלבום האולפן הרביעי שלה, Inna, תוך שנכלל גם באלבום, Body and the Sun.‏ "Yalla" תואר כשיר דאנס-פופ ויורודאנס, ובוצע באנגלית ובערבית. השיר הגיע למקום ה-13 במצעד הסינגלים של רומניה. "Yalla" נכתב על ידי מרצ'ל בוטזן, סבסטיאן ברק, נדיר תמוז אוגוסטין ואלנה אלכסנדרה אפוסטוליאנו והופק על ידי פליי & וין. הדי ג'יי האיטלקי דניאל טריינו הצהיר ש-"Yalla" משלב את סגנון היורודאנס ה"טיפוסי" של אינה לצד צלילים מזרחיים, והשווה את האווירה שלו ל-"La Isla Bonita" של מדונה (1987). בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-20 מיליון השמעות. אינה ביצעה גרסה מופשטת של "Yalla" ברדיו ZU ב-17 בנובמבר 2015. "Yalla" נכלל ברשימת השירים של סיבובי הופעות שנועדו לקדם את Inna ו-Body and the Sun ברחבי אירופה וביפן. הווידאו קליפ הנלווה של "Yalla" צולם על ידי בארנה נמתי במרקש, מרוקו במשך שלושה ימים, כאשר אינה וג'ון פרז ביימו אותו במשותף. נכון לדצמבר 2021, מונה הצפיות של הקליפ עומד על למעלה מ-415 מיליון צפיות. מידע על הסינגל "Yalla" באתר מיוזיק בריינז סרטון השיר "Yalla" באתר יוטיוב מרצ'ל בוטזן, סבסטיאן ברק, נדיר תמוז אוגוסטין, אלנה אלכסנדרה אפוסטוליאנו INNA – Yalla, נבדק ב-2021-12-23 Kiss FM, www.kissfm.ro Clip de "Yalla" : Inna, bombe sexy et séductrice, fait tourner les têtes à Marrakech, chartsinfrance.net Videopremiere: Inna mit ihrer neuen Single "Yalla" aus dem Album "Inna", www.hitfire.eu Inna – Yalla | Video premiere, Rnbjunk, ‏2015-11-12 (ב־) Yalla, 2015-10-30, נבדק ב-2021-12-23 INNA - Yalla (Live la Radio ZU), נבדק ב-2021-12-23 Inna (Liner notes/ CD booklet). Inna. Bucharest, Romania. (Barcode: 5948204528423): Roton. 2015. Body and the Sun (Liner notes/ CD booklet). Inna. Tokyo, Japan. (Barcode: 4943674214976): Warner Music Japan. 2015. Stiri calde – Evenimentul Zilei, evz.ro INNA - Yalla | Official Music Video, נבדק ב-2021-12-23
Paris, Lisboa

Paris, Lisboa (בעברית: פריז, ליסבון) הוא אלבום האולפן השני של הזמר הפורטוגזי סלבדור סובראל. את האלבום הוציאה לאור ב-29 במרץ 2019 חברת התקליטים ולנטים דה קרבליו רקורדס. הוא הגיע למקום הראשון וה-11 במצעד האלבומים בפורטוגל ובספרד בהתאמה. ב-Paris, Lisboa סובראל שר בארבע שפות שונות. את האלבום הוא כתב לאחר ניתוח השתלת הלב שלו. לטענתו, לאחר הניתוח תחושת התקווה שלו התעצמה, דבר שהניע אותו בתהליך ההפקה של האלבום. "Mano a Mano" יצא לאור כסינגל המוביל של האלבום ב-11 במאי 2018. הוא הגיע למקום ה-84 במצעד הסינגלים הפורטוגזי. ב-12 במאי 2018 הוא ביצע אותו בגמר אירוויזיון 2018. "Caetano Veloso" יצא לאור ב-6 ביולי אותה השנה, וב-8 במרץ 2019 יצא הסינגל האחרון מתוך האלבום, "Anda Estragar-me os Planos".‏ "Paris, Lisboa de Salvador Sobral". Apple Music. נבדק ב-26 באפריל 2019. {{cite web}}: (עזרה) "Salvador Sobral "no longer resentful" towards Eurovision". ESCXTRA.com. נבדק ב-26 באפריל 2019. {{cite web}}: (עזרה) "Mano a Mano - Single de Salvador Sobral". Apple Music. נבדק ב-26 באפריל 2019. {{cite web}}: (עזרה) "Cerca Del Mar - Single de Salvador Sobral". Apple Music. נבדק ב-26 באפריל 2019. {{cite web}}: (עזרה) "Anda Estragar - Me os Planos - Single de Salvador Sobral". Apple Music. נבדק ב-26 באפריל 2019. {{cite web}}: (עזרה)
חצי האי סטורנס

חצי האי סטורנס (באנגלית: Stornes Peninsula) הוא חצי אי סלעי ומשונן הבולט לתוך מפרץ פרידז, באזור חוף אינגריד כריסטנסן, בארץ המלכה אליזבת, שבאנטארקטיקה. חצי האי ממוקם בסמוך ממערב לגבעות לארסמן . אורכו של חצי האי 6 קילומטרים. פסגת בלנדל היא הפסגה הגבוהה ביותר בחצי האי סטורנס. חצי האי מופה לראשונה על ידי קרטוגרפים נורווגים בהתבסס על תצלומי אוויר שצולמו על ידי משלחת לארס כריסטנסן, אשר חקרה את אנטארקטיקה בעונת המחקר (הקיץ האנטארקטי) 1936 – 1937. חצי האי נסקר לראשונה על הקרקע על ידי משלחת החקר האנטארקטית הלאומית של אוסטרליה (ANARE) בשנים 1968 ו-1969. לארס כריסטנסן נתן לחצי האי את שמו. חצי האי נקרא "סטורנס" - שמשמעו "צוק גדול" או "ness" (באנגלית: לשון יבשה). מפת חצי האי סטורנס חצי האי סטורנס באתר mindat חצי האי סטורנס באתר marineregions